**РЕШЕНИЯ**

**на Областен кризисен щаб от заседание на 26.02.2021 г.**

**1.** В търговските обекти на открито (улични) да се работи и да се посещават само при поставени лицеви предпазни маски. Кметовете на общини да организират стриктен контрол за изпълнението на въведените противоепидемични мерки във всички рискови обекти (градски и междуградски транспорт, обекти с обществено предназначение, училища, детски градини и ясли, работни колективи и др., които попадат в обхвата на функционалната компетентност). При установени нарушения и пропуски следва да предприемат незабавни и безкомпромисни мерки в кратки срокове за тяхното отстраняване.

**2.** В училищата в област Шумен да бъдат преустановени всички дейности на външни лица (танцови, спортни, театрални и др. състави), използващи материалната база на съответното училище;

**3.** Преустановяват се посещенията в пенсионерските клубове и клубове на хората с увреждания на територията на област Шумен;

**4.** ОД на МВР да осъществява контрол на стриктно спазване на чл.8, ал. 3 от Закона за закрила на детето;

**5.** Забранява се провеждане на организирани фирмени и семейни тържества и празненства на открито и закрито с присъствие на над 15 души на територията на област Шумен;

**6.** Забранява се организиране и провеждане на всякакъв вид изложби, базари и други на животни и животински продукти на територията на област Шумен;

**7.** Забранява се организирането, функционирането и посещението на пазари тип „Битаци“ на територията на област Шумен;

**8.** Директорът на РЗИ - Шумен да изготви съответната заповед за изпълнение на решенията, която влиза в сила **от 00.00 часа на 01.03.2021 г. до 24.00 часа на 31.03.2021 г.** с изключение на **т.1**, която влиза в сила от **00.00 часа** **на 27.02.2021 г. до 24.00 часа на 31.03.2021 г.**